**19.10.2023**

**Termeni de Referință**

Poziție: Consultant

Proiect: Resilience Innovation Facility 2023 (susținut de UNHCR)

Locație: Baia Mare

Perioada de lucru: din momentul contractării până în decembrie 2023

1. **Context**

Fundația Terre des hommes este cea mai mare organizație nonguvernamentală din domeniul protecției copiilor din Elveția. Tdh dezvoltă proiecte de dezvoltare și programe de ajutor de urgență în peste 30 de țări din întreaga lume. Acest angajament este finanțat prin donații individuale și instituționale, din care 85 % se varsă direct în programele Tdh. În Romania, Terre des hommes activează din 1992. În fiecare an, mii de copii din România și familiile lor beneficiază de proiecte în cadrul a trei domenii principale de intervenție: consolidarea sistemelor de protecție a copiilor și a sistemelor de justiție a minorilor, copii afectați de migrație și incluziunea socială a grupurilor vulnerabile, precum minoritatea romă.

RIF-urile (Resilience Innovation Facility) sunt spații de inovare digitală și tehnologică. Proiectate pentru a reprezenta spații sigure pentru beneficiari, un RIF oferă acces în mod egal copiilor și adolescenților la echipamente tehnologice, având drept misiune promovarea incluziunii prin mijloace digitale pentru tinerii din comunități dezavantajate, afectați de migrație, iar în contextul actual, pentru tinerii refugiați din calea războiului. În esență, participarea la activitățile desfășurate în RIF-uri le oferă beneficiarilor oportunități noi de dezvoltare, de a-și explora și atinge potențialul, dar și de a-și găsi consolida încrederea în propriile forțe, talente și abilități.

Pe baza experienței de înființare a unor astfel de laboratoare în Grecia (care vizează tinerii refugiați), Ungaria și Ucraina (care vizează copiii și tinerii afectați de război in regiunea Luhansk), dar și a unui prim FabLab deschis în România în cadrul Liceului Tehnologic Târgu Ocna, județul Bacău, Fundația Terre des hommes a inaugurat primele RIF-uri în București, Brașov și Constanța în 2023. Strategia de dezvoltare pe 2023 prevede deschiderea unui al 4-lea RIF în Baia Mare.

Un RIF are un dublu rol. Pe de o parte, acesta este conceput pentru a fi un spațiu cu tehnologii avansate de fabricație digitală care să permită crearea de proiecte. Pe de altă parte, acesta reprezintă un instrument inovator de educație non-formală care le oferă tinerilor competențe digitale practice, în timp ce contribuie la îmbunătățirea rezilienței acestora. RIF-ul oferă un spațiu deschis de colaborare atât pentru grupurile țintă, cât și pentru comunitatea locală și oferă utilizatorilor cunoștințele inițiale necesare și asistență pentru crearea de proiecte personale și participative. Atelierele sunt oferite în mod regulat, permițându-le tinerilor să își sporească creativitatea și să pună în aplicare propriile proiecte și desene. Acest lucru promovează protecția, incluziunea, educația, capacitatea de inserție profesională și autonomia beneficiarului.

Pe teritoriul României există 3 RIF-uri, în București, Constanța și Brașov, cu o capacitate mai mare de funcționare, fiind echipate cu:

* 3 x imprimante 3D Original Prusa i3 MK3S+ 3D
* 1 x Scanner Einstar Shining3D
* 3 x laptop-uri Dell G15 Dell
* 4 x tablete grafice Wacom Intuos S
* 1 x plotter de vinil Roland VersaStudio GS2-24
* 1 x plotter cu laser CO2 40W MAX 40x40cm + Air Assist + Red Point
* 1 x presă termică Secabo TC7 LITE
* 1 x mașină de brodat Brother Innov-is F440
* 1 x imprimantă de sublimare Epson L810
* 16 x Arduino Uno Start Kit
* 2 x Arduino Uno Start Kit – 15 proiecte
* Unelte de mână profesionale, unelte electrice profesionale
1. **Obiective**

Pentru a continua activitățile în cadrul RIF-urilor, Fundația Terre des hommes este interesată de contractarea serviciilor de consultant pentru următoarele activități:

* Sesiuni de coaching personalizat în grupuri mici (1-3 persoane) pentru facilitatori (personal Tdh, animatori, cadre didactice) în utilizarea echipamentelor și programelor de software corespunzătoare prin sesiuni în format fizic (minim o zi pe săptămână), completate prin sesiune online sau asincron atunci când este nevoie;
* Sprijinirea personalului în deprinderea abilităților de rezolvare a problemelor tehnice apărute în timp la nivelul echipamentelor, la cerere.

Aceste activități vor fi disperasate pe parcursul a aproximativ 30 de zile (o zi = 8 ore)

1. **Descrierea activităților**

Obiectivul principal al activităților de coaching este de a se familiariza cu tehnologia de modelare CAD 3D și de imprimare 3D și de a transforma beneficiarii în utilizatori independenți ai echipamentelor digitale. Un curriculum educațional este deja dezvoltat, fiind corelat cu metodologiile PSS utilizate de către Tdh. Acest curriculum prevede unitățile de învățare abordate cu beneficiarii RIF-ului, iar temele sesiunilor de coaching pentru personalului Tdh se vor stabili raportat la nevoile descrise de acest curriculum. Metodologia poate fi adaptată în funcție de nevoile identificate, dar nu face obiectul acestei consultanțe, persoana contractată neavând activități de lucru direct cu copiii.

Planul de activități pentru acest serviciu de consultanță prevede doar sesiuni realizate pentru personalul Tdh (profesori sau animatori) care facilitează sau va facilita ateliere specifice cu tinerii participanți. **Consultantul va facilita un număr minim de 20 de sesiuni a câte 8 ore, până la finalul anului 2023, având ca puncte centrale de instruire și perfecționare:**

* Propunerea de proiecte specifice fiecărui echipament (proiecte 3D, lemn, vinil, broderie, personalizare textile) și sprijinirea personalului în realizarea lor;
* Îndrumarea personalului în folosirea programelor de software specifice fiecărei mașini;
* Îndrumarea personalului în folosirea programului Inkscape;
* Îndrumarea personalului în utilizarea programelor de modelar CAD, precum Tinkercad si Shapr3D
* Îndrumarea personalului în realizarea proiectelor de robotică, folosind kit-uri Arduino;
* Furnizarea unor livrabile scrise sau înregistrate, reprezentând tutoriale cu privire la utilizarea echipamentelor și/sau realizarea unor proiecte creative specifice acestor.

Consultantul nu va participa la activitățile și ateliere realizate pentru beneficiarii RIF-ului, însă va sprijini facilitatorii în a alege și realiza proiecte specifice, care vor fi mai apoi replicate cu tinerii.

1. **Condiții specifice**

Tdh va semna un contract de consultanță cu prestatorul (persoană juridică). Plata va fi împărțită in două tranșe: 50% la semnarea contractului; 50% în decembrie 2023, împreună cu un raport de activitate final.

Costurile suplimentare ale consultantului pentru logistică, transport, cazare, diurnă, etc. nu vor fi acoperite separat de Tdh. Astfel că oferta transmisă trebuie să evidențieze separat toate aceste eventuale costuri.

1. **Responsabilități generale**

Consultantul își va îndeplini atribuțiile în deplină conformitate cu Carta Terre des hommes și Convenția cu privire la Drepturile Copilului. În ceea ce privește Politica de protecție a copilului, consultantul se angajează să o respecte pe deplin și să depună toate eforturile pentru a asigura respectarea tuturor celor implicați în proiect.

1. **Cerințe minime**
* Experiență în lucrul cu echipamente de fabricație, cum ar fi imprimante 3D, laser cutter, mașini de cusut si alte echipamente de prelucrare a lemnului, plasticului, metalului, a materialelor textile etc.;
* Experiența de lucru în domeniul roboticii;
* Experiență in proiectarea produselor;
* Abilități de design grafic și lucru cu programe aferente domeniului (Ilustrator, GIMP, Inkscape)
* Abilități interpersonale, precum și abilități de comunicare scrisa si orala;
* Limba engleză, cel puțin nivel intermediar;
* Confidențialitatea, maturitatea și profesionalismul în orice moment sunt esențiale pentru această poziție.
1. **Procesul de aplicare**

Dosarul trebuie sa includă:

1. Oferta financiară. Plățile se vor face pe baza unui contract de servicii cu o persoană juridică. Oferta financiară trebuie să includă toate costurile și comisioanele legate de executarea sarcinilor. Costurile trebuie să fie afișate in EUR, TVA inclus. Menționați dacă sunteți plătitor de TVA sau nu.
2. CV-ul personalului specializat
3. **Criterii de evaluare și selecție a dosarelor**
4. Experiența anterioară relevantă;
5. Locația prestatorului fata de RIF-ul specificat;
6. Oferta financiară
7. Posibilitatea presatorului de a oferi sprijin și în alte localități unde activează un RIF
8. **Termen limita**

Va rugăm să trimiteți toate documentele din dosar până la data de 6 noiembrie 2023, la adresa de email anca.pavel@tdh.ch

Persoana de contact

Team Leader RIF

Anca Pavel

0743 516 474